GALAR GAN, 


AR YR ACHLYSUR O FARWOLAETH 


WILLIAM LLEWELLIN 


'Yr hwn a ymadawodd ar fychedd hon, Ionawr yr-21,1851, yn 49 
oed, a dderbynwyd yn Aelod yn y 


TATHIRION, 


Ac a fu ynun o'r Annibynwyr 24 o flynyddoedd. 


GAN JOHN MORGAN. 


Gwir alar sy'n bod 
Ymhlith y cymdogion 
Mae olwyn y rhod 
Yn cyffwrdd a_Sion ; 
Un WILLIAM LLEWELLIN, 
'Madawodd a'i deilu, 
Yn ngwaelod ei fedd 
'Fe gafodd ci roddi, 
Mae llefau'r ymddifaid 
Atlawodd ef yma, 
Yn ddigon i ddatod 
Y galon galeto'. 


Dros bedair ar ugain 

O flynyddau meithion 
'Fe gafodd y fraint, 

Rhwng muriau'r Taihirion, 
O roddi ei enw 

Yn filwr i'r Iesu, 

Er gwell ac er gwaeth 
Tra gallsau anadlu ; 
Fe glywyd ei swn, 
Do ganoedd o weithiau, 
Yn bendigo'r Gwr, 
Am obaith dihangfau. 


Ar fore dydd gwaith 
I'w daith fe aeth allan, 
Heb ganfod y saeth 
Yn eigion y ddaeren, 
_ Yr elfen ddaearol, 
Fu 'n offer i angau, 
Hi syrthiodd yn bwysig, 
Ar un 011 aelodau, 
Hi drylliodd hi'n llwyr 
Ei enioes a redodd ; 
Fe'i cludwyd i dre' 
Ei wedd a newidodd. ' 


Fe gariwyd yr hanes 

I glyw y meddygon, 
Rhai medrys a doeth, 

Nid gweiniaid ond glewion ; 
Ac angau fel cawr 

A safodd yn hoyw, 
Defnyddwch eich seil 

Mi mynaf e'n farw ; 
Mae'n un o fy neiliaid 

Myfi yw ei frenin, 
M'i rhoddaf fe'n llwyr 

Yn ngwaelod y dyffryn. 


Pan welodd y brawd 

Fod angau 'n ei ddilyn 
Fe alwodd ei briod 

Ai blant at yr echwyn; 
' “Fy nheulu anwylaf, 

Chwi welwch i'n datod, 

Gwnewch ymdrech yn unol 
I nabod y cymod, 
Ond am danaf fi 
Mae pob peth yn hyfryd 
Mi rwyfaf drwy 'r lli 
Mi landa' mewn bywyd. 


Deunaw cant a deg, 

A deugain o flwyddau, 
Un chwaneg a roddaf 

Yn rhif y blynyddau ; 
Yn Ionawr yr unfed 

Ar ugain o ddyddiau, 
Yn Nglafdu Caerdydd 

Fe ddarfu ei boenau, 
Fe unodd mewn hedd 

'Nol barn ei gyfeillion ; 
Gadawodd y cledd 

Fe gafodd y goron. 


O barch y cychwynodd 

Rhyw dorf o'i gyd-weithwyr 
I gyrchu 'r gweddiliion 

At Gapel yr Adur, 
Wrth Bethel mae'r fan 

Lle gorffwys yn dawel, 
Oddi wrth ei lafur 

Yn gymysg a'r grafel; 
Nes codo i'r lan 

Yn mhlith teulu Sarai, 
Yn gadarn nid gwan 

Heb aelod yn eisiau. 


Boed bendith a hedd 
I ddilyn ei deulu 
Sydd oll yr un wedd, 

Yn awr yn galaru; 
Nesewch at y Gwr 
A roddodd ei enw, 

Yn Dad i'r ymddifaid, | 
Yn rhysgwydd i'r weddw ; 
Dymynwch y fraint 
O gael yr arddeliad 
Ach gwnelo chwi 'n Saint, 
Cyn dydd yr ymweliad. 


Gwrandawyr, gwrandewch, 
Nesewch cym'rwch sylw, 
«Nid ydym ni i fyw, 
Gosodwyd ni ^i farw ; 
Mae'r ddeddf yn. ein gofyn, 
Troseddwyr yw ein henwau, 
Daw angau i'n symyd, 
I olwg y llyfrau, 
Gofynaf yn siwr, 
Pa wedd yr ymdrawu' 
Yn ymchwydd y dwr, 
Hob 'nabod yr.Izsy ! 





$ 


' 


j 


“tf Y 
ds i a an SY 


yw 


y 


Ŵ 





A ih 








